Забур 73 CARS - Nnwom 73 AKCB\nNHOMA A ƐTO SO ABIƐSA\n1Ampa ara Onyankopɔn ye ma Israel,\noye ma wɔn a wɔn koma mu tew.\n2Nanso me de, anka me nan reyɛ awatiri;\nanka merehwere me nnyinaso,\n3efisɛ mʼani beree ahantanfo\nbere a mihuu amumɔyɛfo yiyedi no.\nna wɔwɔ ahoɔden ne apɔwmuden.\n5Dadwen a ɛtaa ba nnipa so biara nna wɔn so;\nɔdesani haw biara nna wɔn so.\n6Enti ahantan yɛ wɔn kɔnmuade,\nna wofura akakabensɛm.\n7Wɔn koma a apirim no mu na nnebɔne fi;\nna wɔn amumɔyɛ adwene nni awiei.\n8Wɔserew afoforo na wɔka wɔn ho nsɛm a enye;\nwɔde nhyɛso hunahuna afoforo wɔ ahomaso mu.\n10Ɛno nti wɔn nkurɔfo kɔ wɔn nkyɛn\nna wonya nsu nom ma ebu so.\n11Wobisa se, “Ɛbɛyɛ dɛn na Onyankopɔn ahu?\nNa Ɔsorosoroni no wɔ nhumu ana?”\n12Sɛɛ na amumɔyɛfo no te,\nhwee mfa wɔn ho, na wɔkɔ so pɛ ahonyade.\n13Ampa ara, mannya hwee amfi me komamtew mu;\nme nsa a enni fɔ no ayɛ ɔkwa.\n14Da mu nyinaa mihu amane;\n15Sɛ mekae se, “Mɛkasa saa” a,\nanka midii wo mma no huammɔ.\n16Mebɔɔ mmɔden sɛ mɛte eyinom nyinaa ase,\n17kosii sɛ mekɔɔ Onyankopɔn kronkronbea hɔ;\nɛhɔ na metee nea awiei no ɛbɛba wɔn so no ase.\n18Ampa ara wode wɔn gu faako a hɔ yɛ toro\n19Sɛnea wɔsɛe prɛko pɛ,\nna ehu hwim wɔn kɔ no.\n20Ɛte sɛ adaeso, bere a onipa anyan,\nAwurade, sɛ wokanyan wo ho a,\nwubebu wʼani agu wɔn so sɛ biribi a enni hɔ.\n21Bere a awerɛhow hyɛɛ me koma mu\nna me honhom dii yaw no,\n22meyɛɛ sɛ obi a onnim hwee na onni adwene;\nmeyɛɛ sɛ aboa gyimfo wɔ wʼanim.\n23Nanso na me ne wo wɔ hɔ bere biara;\nna wode wo nsa nifa aso me mu.\n24Wode wʼafotu kyerɛ me kwan;\nna akyiri no, wode me bɛkɔ anuonyam mu.\n25Hena na mewɔ wɔ ɔsoro ka wo ho?\n26Me honam, ne me koma bedi me huammɔ,\nnanso Onyankopɔn ne me koma ahoɔden\nWosɛe wɔn a wonni wo nokware nyinaa.\n28Nanso me de, minim sɛ eye sɛ wobɛbɛn Onyankopɔn.\nMede Otumfo Awurade ayɛ me guankɔbea;\nmɛka wo nneyɛe nyinaa akyerɛ.\nAKCB : Nnwom 73